અન્ય એક રાહદારીએ મિડ-ડે LOCALને જણાવ્યું હતું કે ‘આ પ્રકારનાં તૂટી ગયેલાં પતરાંને જોઈને અહીંથી પસાર થતાં પણ ડર લાગે છે, કેમ કે ક્યારેય પણ કોઈના પર પડી શકે છે. આટલી મોટી બાબત હોવા છતાં પ્રશાસન કોઈ જ પગલાં ભરતું નથી એ નવાઈની બાબતે છે. શું કોઈને ઈજા થશે એ બાદ જ અહીં ઍક્શન લેવામાં આવશે? લોકોની સુરક્ષા માટે કંઈ જ ન કરે તો શું કામનું પ્રશાસન? આ લટકતાં પતરાં કેટલાં જોખમી છે એનો અંદાજ કદાચ જાડી ચામડીના પ્રશાસકોને નહીં હોય.’